Деница Минчева
Навън трещи електрическа буря свирепа…

chitanka.info

Навън трещи електрическа буря свирепа.

Противно на нейните електро-полета

любовта, която ме изгаря

избира винаги най-трудните

за покоряване пътища

и неотклонно се тътри по тях.

Навън се вихри електрическа пяна.

Аз от любовта си горчиво пияна

опитвам безуспешно да се скрия

като плътно затворя очи.

Но любовта ми инатлива,

когато път навътре не открива

дълбае с чук и длето

в сърцето ми пробойни алчни.

Любовта ми иска да ме хване

и да изяде глада.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.